Overordna avtale om samarbeid

mellom

Høgskulen på Vestlandet (Org nr 917 641 404)

og

Øygarden kommune (Org nr 922 530 890)

1. **Partane i avtalen**

**Øygarden kommune**

Med sine om lag 38 700 innbyggjarar (2021) , er Øygarden kommune den nest største kommunen i Vestland fylke. Den 1. januar 2020 vart kommunane i vest, Sund, Fjell og Øygarden, slått saman til ein kommune med namnet Øygarden. Det er om lag 3000 tilsette i Øygarden kommune.

I intensjonsavtalen til Øygarden kommune vert det peika på at det vert viktig å ha forskingsbaserte tenester som eit ledd i å realisera visjonen til kommunen om å om å verta eit fyrtårn i vest. Det er eit politisk ønske om at kommunen skal søkja samarbeid med forskings- og utdanningsinstitusjonar (FoU) for å sikra kunnskaps- og kompetanseutvikling i organisasjonen, næringslivet og samfunnet generelt. Den overordna avtalen om samarbeid mellom Høgskulen på Vestlandet og Øygarden kommune er ei oppfølging av denne visjonen.

**Høgskulen på Vestlandet (HVL)**
Høgskulen på Vestlandet skal bli eit universitet med ein tydeleg profesjons- og arbeidslivsretta profil. I utdanning, forsking og utviklingsarbeid skapar vi ny kunnskap og kompetanse, forankra internasjonalt og omsett til løysingar som verkar lokalt.

HVL sin dedikerte rolle i regional utvikling på Vestlandet er forankra i strategisk plan 2018-2023, og høgskulen samarbeider tett med både lokale og regionale myndigheiter, samt interessentar innan industri, akademia, sjukehus og helse- og omsorgsorganisasjonar. I HVL sin strategi er berekraftig utvikling og ansvarleg innovasjon til nytte for samfunnet sentrale gjennomgåande element. HVL støttar berekraftig utvikling og vekst som kan bidra til å løyse regionale, nasjonale og globale samfunnsmessige utfordringar. HVL har som målsetjing å drive forsking, utviklingsarbeid og innovasjon av høg internasjonal kvalitet, samt formidle og dele aktuell kunnskap og kompetanse.

1. **Føremål**

Føremålet med denne avtalen er å formalisere og vidareutvikle det overordna forpliktande og langsiktige samarbeidet mellom HVL og Øygarden kommune. Samarbeidet skal bidra til å skape kompetanseutvikling og regional utvikling til nytte for partane, folk og samfunn.

Partane ønskjer å få til institusjonell samhandling gjennom mellom anna praksisplassar og kombinerte stillingar og forskings- og utdanningssamarbeid knytt til sikring av kompetanse i Øygarden kommune. Det er spesielt aktuelt med samarbeid innan helse, lærar- og ingeniør-faget.

1. **Avtalestruktur**

Denne overordna samarbeidsavtalen skal sikre god forankring og samordning av samarbeidsprosjekt mellom partane.

Underordna denne avtalen vil det vere avtalar på fakultets- og/eller einingsnivå om forskings-, utdannings- og utviklingssamarbeid. Desse er knytt til konkrete prosjekt eller meir spesifiserte langsiktige samarbeid. Ei oversikt over pågåande samarbeid vert knytt til denne overordna samarbeidsavtalen.

1. **Økonomiske plikter**

Det er ingen økonomiske plikter knytt til denne overordna samarbeidsavtalen. Eventuelle økonomiske plikter i avtalar om konkrete samarbeid vert avtalt særskilt.

1. **Oppfølging av avtalen**

Partane skal ha årlege møte for å sikre at intensjonen med avtalen er oppfylt, og for å vurdere potensialet for ytterlegare samarbeid. Dette årlege møtet vert søkt gjennomført i februar månad.

Partane skal vere representert på toppleiarnivå i desse møta.

Agendaen vil inkludere strategi og ambisjonar for samarbeidet, der ein vurderer pågåande avtalar og moglegheita for vidareutvikling. Det er ønskeleg at partane utarbeider ein handlingsplan for samarbeidet.

1. **Avtaleperiode og avslutning**

Denne avtalen gjeld i 2 år frå signering. Avtalen kan reviderast når ein av partane ber om det. Kvar av partane kan seie opp avtalen med 6 månadars oppseiingsfrist.

Avslutning av denne overordna samarbeidsavtalen får ikkje verknad for andre, separat inngåtte avtaler, med mindre det vert avtalt særskilt.

1. **Kontaktpersonar**

**Kontaktperson Øygarden kommune**Anne Erdal, kommunalsjef Økonomi og organisasjon, anne.erdal@oygarden.kommune.no

**Kontaktperson HVL**John Tveit, samfunnskontakt, jat@hvl.no

Øygarden 13.8.2021

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Tom Georg Indrevik Rune Landro Gunnar Yttri

ordførar konst. kommunedirektør rektor

Øygarden kommune Øygarden kommune Høgskulen på Vestlandet